**LESSON PLANNING SIEM DINGA THILPAW LE HRIETDING TUL HAI**

**Arranged and compiled by : David L.Zote**

Q1. Lesson Plans hi em ana?Iengleia Lesson Planning hi thaw a tul am an?

Ans: Lesson planning hi zirtirtu ta dinga thil pawimaw em em pakhat ani a, zirtirtu classroom planning tha le fel taka thaw hlak mi chun a naupang hai ngirhmun hre in an phak chin hai a suizui pei hlak a,chu khel tiengah naupang hai tha taka zirtirna pein naupanghai an thil inchuk(subjects)hai awlsam le inrang taka hrein an hlawkpui em em hlak bawk anih. Zirtirtu tha taka Lesson Planning siem hlaktu chu a hun hmatiengah naupang an chuktirna kawngah iengang harsatna khawm hung tlung hlak sienkhawm a hun le a hmun a zirin anlo in puo cha fel diem hlak anih.

Hieng a hnuoia point 7 ei hung tarlang hai hi lesson planning pawimawna hai chu anih:

1. Zirtirna tha le fel fai tak an um tir.
2. Buoi nei nuoi lovin a nina ding ah tha taka inchuktir.
3. A syllabus dungzui ang takin a fe pui .
4. Zirtirtu ta dingin mani inringtawkana(Self confidence) tha takel a siem.
5. Hun hmatienga a fe pei dan ding alo riruong lawk hlak.
6. Naupang ngirhmun in anglo tak tak laia zirtir dan ding fel takin alo duong lawk hlak.
7. Zirtirtu’n inchuktirna a ngaipawi zie le a hun tha tamtak hai hi kawnga hin a pek anih ti a suklang.

Q2. : Iengtinam lesson plan chu tha le felt akin siem thei ei ta?

Ans: Lesson Plan tha le fel taka siem ding hin hun a dit tam em em el bakah inhnikna,inpek zona le naupang hai laia an hmutir/an chuktir tak(teaching goal) a hriet chieng hle a ngai el cho nilovin a naupang hai ngirhmun chieng taka a hriet hmasak a pawimaw hle anih. Zirtirtu ta phawtin a thil tum(goal) tak chu inchulai hai inchukna kawngah nasataka suk tha tho le an subject an chuktir kha chieng taka inthiemtir le inhnikna in neitir tum hi anih a.Lesson Plans siem ding chun siem hma in a hnuoia points ei hung tarlang hai hi lungrila ngaituo ran puma siem a pawimaw hle anih.

* **In sawizawina** :Insawi zawina eiti hin thil tam tak/chi tamtak a kawk thei a,a thei ani phawt chun an subject eiin chuktir ding le inzawma hi insawizawina hi thaw atha.Hienga ei thaw chun ei thil inchuktir(Subject) kha vawitam hrilfie/hrilnawn ngai lovin hung man zung zung thei antih.Chun a thei ani chun hun liemtaa lesson eilo inchuktir hai kha enletna neipui ngei nisien atha bawk.Hi thil a hin hun tamtak lak kher lovin ,eg:5 mins vel chaua khawm zo thei anih.
* **Bul tanna le inhmelhriet tirna** : A tir takin zirtirtu chun a period sunga a subject inchuktir dingah a lut tak tak hma in a subject or lesson an inchuk ding chu naupang suk tha tho thei angtak nia a hriet angin hrilfie hmasa phawt ata,hienga a thaw chun naupang haiin a subject sungril tak tak an hungin chuk phat le inhnikna hung neiin an hrietna hai chen khawm a suk hrat thei ding anih.
* **Inchuktir dan lampui hran hran:**Zirtirtu chu class a lak hma in zirtir dan a tlawm takah chi 3 or chi 4 bek a lo inpuocha ding anih.
* **Thiltum a chieng** : Lesson Plan I siemna ding tak subject kha hnesaw taka ilo hriet lawk diem angai,chuonga I thaw ani chun inchuktir zova homework I pek ani khawma an sunghai thangpuina ngaita lovin naupang chun ama khatin chu homework chu hung thaw thei tang atih.
* **Practice** : I subject inchuktir chu I zo hnungin notes I pek hai kha intiemtir el nilovin ,vawi sawm bek an khat khatin practice na hun ding siempek la,chu zovah hun ala um ani chun a group groupa thein an thaw ding bituk pek seng ita,hi practice session hi hotuin a subject lak a zirin a riruong ding anih. Entirnan: Zawna indawn amani practical amani khawm ani thei bawk**.**
* **Classroom sungah boruok zang le nelum tak siem rawh:**Zirtirtu chu class lak sung reng rengin nelum tak le inhawnga umin classroom sungah boruok strict/rik tak a siem lovin naupang haiin an hrietthiemnawna hai zalen taka an indawn theina dingin boruok zalen tak a siem bawk ding anih.Hienga a thaw chun naupang inchuklai hai chun a class lak chu inhawi hung tiin an hrietna/thiemna kawngah nasa takin a thangpui thei bawk anih.
* **Kharna(Wrap)** : Zirtirtu chun naupang hai a thil inchuktir(subject) chu an hrietthiem am?Iengang takin am an hriet/thiem a ti chu a hriet le a fie(prove) class a suktawp hma ngeia a hrietchieng a pawimaw hle anih.Hieng thil hai hi a hriet theina ding chun zawna hai siema indawnin an inchuklaia point pawimaw zuol bika a ngai hai hril nawn a indawn peiin in tienga an hung thaw ding homework hai pe in a enfie ding anih,hienga a thaw chun a class nawka a step lak pei dan ding fel le fie takin a lo plan lawk thei bawk ding anih.